Stopa (rytmická jednotka)

Stopa je najmenšia samostatná jednotka metra organizovaného vo verši. V nej vždy musí byť prítomný prvok, ktorý je nositeľom metrického impulzu. Stopa sa skladá z dvoch častí:

 z ťažkej doby (označovanej znamienkom —), teda tézy – z hľadiska metra je dôraznou časťou stopy, ktorá nesie metrický dôraz, teda iktus
 z ľahkej doby (označovanej znamienkom ∪), teda arzy – nedôrazná časť stopy z hľadiska metra bez iktu

 Druhy stôp 
V slovenskom jazyku sa dôraz kladie najmä na prvú slabiku v slove. 

 Dvojslabičné slová/vetné konštrukcie

V prípade dvojslabičných slov sa väčšinou vytvorí stopa trochejská (—∪), napr.:

víťaz, radosť, hora

—  ∪    — ∪    — ∪

V prípade niekoľkých slov v slovenčine (krátke spojky, predklonky, príklonky...), ktoré sa nachádzajú pred plnovýznamovými slovami, sa môže vyskytnúť aj stopa jambická (∪—), napr.: 

si kvet, i jar, a tiež

∪ —   ∪ —  ∪ —

 Trojslabičné slová/vetné konštrukcie

V trojslabičných slovách sa väčšinou vytvára stopa daktylská (—∪∪), napr.: 

žalostný, radostný, lakomý

—  ∪   ∪   — ∪  ∪   — ∪  ∪

... inokedy amfibrach (∪—∪), napr.:

a vráť mi, len iskrí

∪  —  ∪    ∪  —  ∪

... alebo aj anapest (∪∪—), napr.: 

kde je dom (?), som tu sám (?)

∪    ∪    —          ∪    ∪   —

 Štvorslabičné slová/vetné konštrukcie

V štvorslabičných slovách sa väčšmi vyskytujú dve trochejské stopy (—∪—∪), napr.:

prekvapenie, čitateľný, spôsobené

—  ∪ — ∪      —∪—∪     — ∪ — ∪

 Päťslabičné slová/vetné konštrukcie

V päťslabičných slovách sa väčšinou vyskytuje daktylotrochej (—∪∪—∪), napr.: 

prispôsobivý, neupratané

— ∪ ∪ — ∪    — ∪ ∪ — ∪

 Tabuľka stôp 
+StopaZnakPodľa slabičnostiPodľa počtu dôb (mór)dibrach∪ ∪2-slabičné2-dobétrochej— ∪2-slabičné3-dobéjamb∪ —2-slabičné3-dobéspondej— —2-slabičné4-dobétribrach∪ ∪ ∪3-slabičné3-dobédaktyl— ∪ ∪3-slabičné4-dobéanapest∪ ∪ —3-slabičné4-dobéamfibrach∪ — ∪3-slabičné4-dobébakchej— — ∪3-slabičné5-dobéantibakchej/
palimbakchej∪ — —3-slabičné5-dobéamfimaker/
kretik— ∪ — 3-slabičné5-dobémolos— — —3-slabičné6-dobéprokeleusmatik∪ ∪ ∪ ∪4-slabičné4-dobépeón prvý— ∪ ∪ ∪4-slabičné5-dobépeón druhý∪ — ∪ ∪ 4-slabičné5-dobépeón tretí∪ ∪ — ∪ 4-slabičné5-dobépeón štvrtý∪ ∪ ∪ — 4-slabičné5-dobéiónik zostupný— — ∪ ∪ 4-slabičné6-dobéiónik vzostupný∪ ∪ — —4-slabičné6-dobéchoriamb— ∪ ∪ —4-slabičné6-dobéantispast∪ — — ∪4-slabičné6-dobéepitrit prvý∪ — — —4-slabičné7-dobéepitrit druhý— ∪ — —4-slabičné7-dobéepitrit tretí— — ∪ —4-slabičné7-dobéepitrit štvrtý— — — ∪4-slabičné7-dobédochmij∪ — — ∪ —5-slabičné8-dobé

 Zdroje 

 ŠTRAUS, František. Základy slovenskej verzológie. prvé vyd. Bratislava : Literárne informačné centrum, 2003. ISBN 80-88878-81-0. S. 30-33.
 ŠTRAUS, František. Poézia a verš (verzologikcké pratikum). prvé vyd. Bratislava : Vydavateľstvo Spolku slovenských spisovateľov, 2007. ISBN 978-80-8061-287-0. S. 20-22. 

Kategória:Stopy